钦定古今图书集成/历象汇编/庶征典/第176卷 > 《管窥辑要》 > 晋
## 钦定古今图书集成/历象汇编/庶征典/第176卷 > 《管窥辑要》 > 晋

### 武帝泰始元年青龙白龙见

按：《晋书武帝本纪》：“泰始元年，青龙三、白龙二见于郡
国。”

泰始二年，青龙、黄龙见。

按：《晋书武帝本纪》：“二年，青龙十，黄龙九，见于郡国。
泰始三年，白龙见。”

按《晋书武帝本纪》：“三年春正月癸丑，白龙二见于弘
农渑池。”

泰始五年，青龙、白龙见。

按：《晋书武帝本纪》：“五年春正月，青龙二见于荥阳。二
月辛巳，白龙二见于赵国。”

### 咸宁二年白龙见

按：《晋书武帝本纪》：“咸宁二年六月，白龙二见于新兴
井中。十一月，白龙二见于梁国。”

### 太康元年白龙见

按：《晋书武帝本纪》：“太康元年八月，白龙三见于永昌。
太康三年，白龙见。”

按：《晋书武帝本纪》：“二年夏闰月癸丑，白龙二见于济
南。”

太康五年，青龙见。

按《晋书武帝本纪》：“五年春正月己亥，青龙二见于武
库井中。”

太康六年，白龙见。

按：《晋书武帝本纪》：“六年八月，白龙见于京兆。”

太康　年，有鲤鱼二见武库屋上。

按《晋书武帝本纪》，不载。　按《五行志》，太康中，有鲤鱼
二见武库屋上。干宝以为：武库兵府，鱼有鳞甲，亦兵
类也。鱼既极阴，屋上太阳，鱼见屋上，象至阴以兵革
之祸干太阳也。至惠帝初，诛杨骏，废太后，矢交馆阁。
元康末，贾后谤杀太子，寻亦诛废。十年之间，母后之
难再兴，是其应也。自是祸乱构矣。京房《易妖》曰：“鱼去
水，飞入道路，兵且作。”

### 惠帝永康元年黄龙见

按《晋书惠帝本纪》，不载　按《五行志》，永康元年八月，
巴郡言黄龙见。时吏傅坚以郡欲上言，内白事以为走卒戏语，不可。太守不听。尝见坚语云：“时民以天热，
欲就池浴，见池水浊，因戏相恐。此中有黄龙。语遂行
人间。闻郡欲以为美，故言时。”史以书帝纪。时政治衰
缺，而在所多言瑞应，皆此类也。又先儒言瑞兴非时，
则“为妖孽”，而民讹言“生龙语”，皆龙孽也。

### 恭帝元熙元年黑龙见

按《晋书恭帝本纪》：“元熙元年十二月己卯，太史奏黑
龙四见于东方。”

按：《宋书符瑞志》：元熙元年十二月二十四日，四黑龙
登天。《易传》曰：“冬龙见，天子亡社稷，大人应天命之符。”